open-index/open-wikipedia-markdown huggingface dataset:
אדית בלייק

**אדית בלייק**, באנגלית: **Edith Blake** (7 בפברואר 1846 – 18 באפריל 1926) הייתה מאיירת וסופרת בוטנית אירית, ידועה בעבודתה על החי והצומח של מקומות כאיי בהאמה, ג'מייקה וציילון.

## ביוגרפיה
בלייק נולדה ב-7 בפברואר 1846 במחוז טיפרי. היא הייתה בתם הבכורה של קתרין איזבלה אוסבורן ורלף ברנל אוסבורן, שקיבל את שם המשפחה של אשתו בעקבות נישואיהם ב-1844. נראה שנשואי בני הזוג אוסבורן נכשלו בתחילתם. עם זאת, גברת אוסבורן הייתה אמנית מוכשרת ועודדה את שתי בנותיה לעסוק באמנות. היו אמנים ששהו לעיתים קרובות בביתם וייתכן שהאחיות קיבלו מהם שעורי ציור. אדית פיתחה עניין בבוטניקה בתקופה זו, והתכתבה במהלך השנים עם מעצב הגנים של ניוטאון אנר ג'וזף פקסטון. פאני קורי הייתה מבקרת תדיר בבית, כשהזוג שיתף פעולה באיור מעטפות מ-1858 עד 1868.

ב-1874 אדית נישאה לאלמן ולתת-מפקח המשטרה האירית המלכותית הנרי ארתור בלייק. מאחר שהוריה לא אישרו את הנישואים בני הזוג ברחו. בעקבות הנישואים, אדית נושלה מהירושה. הם היו מוגנים לזמן מה על ידי החברים ריצ'רד והרייט באגוול. לזוג נולדו שני בנים ובת. הם עברו לראשונה לבלפסט, והנרי מונה לשופט תושב (RM) בשנת 1876. כשהוא התחיל לקבל איומים על חייו אדית הייתה נוסעת איתו חמושה באקדח. למרות עבודתו של בעלה, אדית הייתה אוהדת לאומיות רומנטית והתיידדה עם אנה פרנל.

### איור וכתיבה
אדית בלייק סיירה באירופה ב-1872, וביקרה באוסטריה, (גרמניה), איטליה, סיציליה, יוון וטורקיה. במהלך ביקורים אלה היא צילמה סקיצות של האדריכלות, האמנות והתרבות המקומית שפרסמה בספרה הראשון "שנים עשר חודשים בדרום אירופה" (1876). הפרסום השני שלה היה "המציאות של הבונים החופשיים" בשנת 1879.

בעלה של בלייק קיבל את מינויו הראשון בשירות הקולוניאלי הבריטי בשנת 1884, כמושל איי בהאמה 1884 עד 1887, ואחריהם בניופאונדלנד 1887 עד 1888, ג'מייקה 1889 עד הונג קונג 1889, ג'מייקה 1889. 1903, וציילון 1903 עד 1907. אדית בלייק נסעה איתו, ובמקום להשתלב בקהילת יוצאי אנגליה המקומית, היא התמקדה בבוטניקה ובציור. היא למדה על החי והצומח המקומיים וציירה אותם בצבעי מים ישר מהטבע. אלה הוצגו במוזיאון המדע והאמנות, דבלין בשנת 1894. 196 ממחקריה על שלבי החיים של הלפידופטרה הג'מייקנית נמצאים בספריית האנטומולוגיה של המוזיאון להיסטוריה של הטבע, לונדון, ועוד מעבודותיה מוחזקות על ידי הגנים הבוטניים, בדבלין.

בלייק הפיקה ציורי נופים ואת פתיחת הרכבת בניופאונדלנד בשנת 1888. היא תרמה למספר כתבי עת מדעיים אנגליים ואמריקאים, והייתה מעורבת רבות בפיתוח המדינות בהן חיו בני הזוג. המוזיאון הלאומי של האינדיאנים בניו יורק מחזיק באוסף שלה בלמעלה מ-100 חפצי אמנות אינדיאנים מאיי בהאמה. היא הייתה בלשנית מוכשרת, דיברה 9 שפות כולל אירית, רוסית וסינית. ב-1907, בלייק פתחה מנזר בודהיסטי שנקרא לכבודה בסרי לנקה.

### חיים מאוחרים
עם פרישתו של הנרי ב-1907, חזרו הם לאירלנד. הם התיישבו במירטל גרוב, יוגול, מחוז קורק, שם עדיין מוחזקים רבים מספרי הסקיצות של אדית בלייק. גרם המדרגות עוטר על ידה באיורים בוטניים. כליידי בלייק היא פרסמה 3 מחזות כולם מהמיתולוגיה האירית.

לאחר מותו של בעלה ב-1918, בלייק חיה כמתבודדת, אך המשיכה לצייר. היא מתה במירטל גרוב ב-18 באפריל 1926. בני הזוג קבורים בגן הבית.

האוסף שלה במוזיאון הטבע בלונדון נשמר ב-1984 והוא ידוע בערכו המדעי.

## הערות שוליים

קטגוריה:ציירות איריות
קטגוריה:ילידות 1846
קטגוריה:נפטרות ב-1926
סלמה פראיואלו

**סלמה סלסטה פראיואלו איינגונו** (בספרדית: **Salma Celeste Paralluelo Ayingono**; נולדה ב-13 בנובמבר 2003) היא אצנית לשעבר ושחקנית כדורגל ספרדייה, המשחקת בעמדת קיצונית שמאלית בקבוצת ברצלונה ובנבחרת ספרד.

## קריירה
### נעורייה ותחילת דרכה
פראיואלו נולדה בסרגוסה, בספרד, לאב ספרדי ואם מגינאה המשוונית. האם הגיעה לספרד על מנת לטפל בבנה מנישואים קודמים שסבל מפגם חמור בראיה. בדצמבר 2012, הוא נעלם בסרגוסה ולאחר כחודש נמצאה גופתו. לפראיואלו שני אחים ששניהם שחקני כדורגל גם כן.

פארוולו החלה לשחק כדורגל במועדון סן חוזה בסרגוסה ולאחר מכן עברה למועדון סרגוסה סי אף אף.

### ויאריאל (2019–2022)
בעונת 2019/20 חתמה פראיואלו בוויאריאל.

היא שחקה במועדון כ-3 עונות ובשנת 2022 הייתה מועמדת לפרס פושקאש על שער שכבשה במדי המועדון נגד ברצלונה.

### ברצלונה (מ-2022)
פראיואלו חתמה בברצלונה בעונת 23–2022 לאחר תום חוזהה בוויאריאל.

בעונת 23–2022 זכתה עם קבוצתה באליפות ספרד ובליגת האלופות ואף עלתה בהרכב במשחק הגמר.

### נבחרת
פרוואלו בחרה לשחק בנבחרת ספרד על אף שיכלה לשחק גם בנבחרת גינאה המשוונית.

היא זכתה עם הנבחרות הצעירות באליפות העולם בכדורגל נשים עד גיל 17 ואליפות אירופה בכדורגל נשים עד גיל 17 ב-2018 ובשנת 2022 באליפות העולם בכדורגל נשים עד גיל 20.

היא ערכה את הופעת הבכורה שלה בנבחרת הבוגרת ב-11 בנובמבר 2022 במשחק ידידות מול נבחרת ארגנטינה.

פראיואלו זומנה לגביע העולם בכדורגל נשים 2023 בו נבחרתה העפילה לגמר. פרוואלו כבשה שער ניצחון ברבע הגמר מול הולנד בהארכה וכן את השער הראשון בחצי הגמר מול נבחרת שוודיה.

### אתלטיקה
פראיואלו התחילה במועדון האתלטיקה של סן חוזה בסרגוסה והצטרפה לאחר מכן למועדון סקופריו-71 גם כן בסרגוסה.

היא זכתה במדליה הראשונה שלה ב-2019 בריצת 400 מטר באליפות ספרד באתלטיקה קלה.

הזכייה אפשרה לה להשתתף באליפות אירופה באתלטיקה באולם 2019.

היא זכתה ב-2019 ב2 מדליות נוספות באליפות אירופה לנוער בבאקו.
## סטטיסטיקה

## תארים
### קבוצתיים
#### [[ברצלונה (כדורגל נשים)|ברצלונה]]
* אליפות ספרד (1): 2022/23
* ליגת האלופות (1): 2022/23

### נבחרות
**נבחרת ספרד בכדורגל נשים**
* גביע העולם בכדורגל נשים: 2023

#### נבחרת ספרד בכדורגל נשים עד גיל 17
* אליפות העולם בכדורגל נשים עד גיל 17: 2018
* אליפות אירופה בכדורגל נשים עד גיל 17: 2018
#### נבחרת ספרד בכדורגל נשים עד גיל 20
* אליפות העולם בכדורגל נשים עד גיל 20: 2022
### אישיים
* מקום 3 בכדור הזהב לנשים 2023, 2024

## קישורים חיצוניים

* 
* 

## הערות שוליים

קטגוריה:כדורגלניות ברצלונה
קטגוריה:כדורגלני ברצלונה
קטגוריה:כדורגלניות ספרדיות
קטגוריה:כדורגלנים ספרדים
קטגוריה:חלוצות כדורגל ספרדיות
קטגוריה:חלוצי כדורגל ספרדים
קטגוריה:כדורגלניות באולימפיאדת פריז (2024)
קטגוריה:אישים שהופיעו ברשימת טיים 100 נקסט
קטגוריה:ילידות 2003
קרופייה

[טקסט=|ממוזער| קרופייה ב[לאס וגאס (2011)]]
**קרופייה, קרופייר** או **דילר** הוא אדם הממונה לסייע בהתנהלות המשחק בשולחן הימורים. קרופיירים מועסקים בדרך כלל בבתי קזינו.

## מקור המילה
במקור "קרופייר" היה השם של האדם שעמד מאחורי המהמר, עם עודף של מזומנים כדי לגבות אותו במהלך הימורים. המילה נגזרה מ"קרופ" (החלק האחורי של הסוס) והייתה בדרך אנלוגיה למי שרכב מאחור על סוס. מאוחר יותר התייחסה המילה לאחד שהועסק באיסוף הכסף משולחן משחקים.

פירוש המילה "דילר" במקור הוא מי שהיה אחראי על חלוקת הקלפים או השחקן בעמדת הדילר, ללא קשר לשאלה אם אותו שחקן היה אחראי על חלוקת הקלפים או לא.

## הכשרה
ימין|ממוזער| דילר בלאק ג'ק ב- Harrah's Las Vegas (2011)
שיטות ההכשרה להפוך לקרופייה קזינו משתנות ממדינה למדינה. בצפון אמריקה, בלאק ג'ק הוא כמעט תמיד המשחק שהדילרים לומדים קודם, מכיוון שהוא פשוט ופופולרי, ובמקרה שהדילר עושה שגיאות בבלאק ג'ק העלות אינה גבוהה מידי לקזינו. באירופה, קרופיירים נוטים קודם כל ללמוד רולטה. משחקים מורכבים ועמוסים כמו craps, עם מערכות תשלומים מסובכות וכו', שמורים בדרך כלל לדילרים המוכשרים ביותר.

ישנן גם מכללות ומוסדות חינוך המציעים קורסי הכשרה של קרופיירים, המכונים באופן רשמי אימון תפעול קזינו. מלבד קורסים, יש שורה של שיעורים פרטיים זמינים במדיה החברתית, בפורומים של פוקר ובמדורי מודעות ברחבי העולם, שמאפשרים לימוד המקצוע תוך מתן תשומת לב אחד על אחד לחניך.

בתי קזינו מציעים גם תוכנית הכשרה פנימית.

## רישוי
קרופייר אמריקאי, אוסטרלי, קנדי ובריטי נדרש להגיש בקשה לרישיון הימורים. רישיון זה כולל בדיקות רקע משטרתיות ובדיקות דירוג אשראי, כדי לעזור לקבוע אם הם זכאים להתחיל בעבודה. קרופיירים אינם מורשים לעשות עסקאות בקזינו עד להנפקת רישיון זה.

## מתן טיפ
כמקובל עם צוותי שירות לקוחות בארצות הברית ובמקומות נוספים, קרופיירים תלויים בטיפים כדי להפוך את שכרם לכדאי. בעוד שלקרופייר תאורטית לא אמור להיות עניין אישי בתוצאת המשחק, שחקן מצליח נוהג לתת טיפים לקרופייר, במיוחד בבתי קזינו אמריקאיים.

לעיתים קרובות טיפים מצטברים ומחולקים בין כל הצוות. קשר עם לקוחות אסור ורוב בתי הקזינו מונעים מצוות ההימורים שלהם להיראות מעשן או אפילו להיראות במדים מחוץ לקזינו.

כמה אסטרטגיות הימורים כוללות הצעות לתת טיפ לדילר על מנת ליצור אווירה טובה ולשפר את מצב הרוח של הדילר. על פי אסטרטגיות אלו, הטיפ עשוי אפילו לגרום לדילר לערבב את הקלפים בתדירות נמוכה יותר ובכך לאפשר מעקב קל יותר אחר קלפים מסוימים. בתי הקזינו באוסטרליה אוסרים על דילרים לקבל טיפים.

## חשיפה לעישון פסיבי
מכיוון שבתי קזינו נוטים לאפשר עישון בקומת ההימורים, קרופיירים חשופים לעישון פסיבי. הערכת סכנה בריאותית של כמה בתי קזינו בלאס וגאס הראתה שקרופיירים שאינם מעשנים סבלו ממחלות בדרכי הנשימה יותר מאשר עמיתיהם המנהליים בבתי הקזינו, והיו להם קוטינין ו-NNAL (מרכיבים של עישון פסיבי) בדגימות השתן שלהם. בריטניה אסרה על עישון בכל המקומות הציבוריים, כולל בתי קזינו, בשנת 2007.

## קישורים חיצוניים

## הערות שוליים

קטגוריה:מונחים בהימורים
אנדרה פיל

**אנדרה פיל** (בצרפתית: **Andrée Peel**; 3 בפברואר 1905 - 5 במרץ 2010) הייתה חברה בתנועת ההתנגדות הצרפתית במהלך מלחמת העולם השנייה. האוטוביוגרפיה שלה "ניסים קורים" פורסמה בצרפתית ובאנגלית, ואף עובדה לסרט עצמאי בשנת 2008. כינויה, אותו חלקה עם הסוכנת הבריטית איילין נירן, היה **הסוכנת רוז** (**Agent Rose**).

## ראשית חייה
פיל נולדה בשם **אנדרה מרתה וירוט** בפברואר 1905. מעט ידוע על ילדותה.

היא ניהלה סלון יופי בנמל של העיר ברסט בצרפת.

## מלחמת העולם השנייה
לאחר הפלישה הגרמנית היא הצטרפה לתנועת ההתנגדות ולקחה חלק בהפצת עיתונים חשאיים, אך מאוחר יותר מונתה לראש תת-אגף של ההתנגדות. פיל והצוות שלה השתמשו בלפידים כדי להנחות את מטוסי בעלות הברית למסלולי נחיתה מאולתרים, וסייעו לחיילים שנחתו בשטח צרפת להימלט אל צוללות וסירות. בדרך זו הם הצילו את חייהם של יותר ממאה חיילים, וסייעו ליותר מ-20,000 איש. 

פיל נעצרה בפריז בשנת 1944, ונשלחה למחנה הריכוז רוונסבריק. בהמשך היא הועברה למחנה הריכוז בבוכנוולד, שם הייתה בדרכה לעמוד בפני כיתת יורים, כאשר הצבא האמריקאי הגיע לשחרר את המחנה. במהלך תקופה זו היא גם חלתה בדלקת קרום המוח ושרדה .  היא שמרה עד מותה את מדי האסירה שלה.

## לאחר המלחמה
לאחר המלחמה, היא הכירה את בעלה לעתיד, אקדמאי אנגלי בשם ג'ון פיל (שאז היה עדיין סטודנט), בזמן שעבדה במסעדה בפריז, ומספר שנים לאחר מכן הם עברו אל העיירה לונג אשטון, ליד בריסטול. לבני הזוג לא היו ילדים.

בזמן שהתגוררו בלונג אשטון, אנדרה זכתה לביקורים רבים של מעריצים ופיתחה קריירה בעיסוק בהילינג ותזונה.

פיל נפטרה בשלווה בבית האבות למפטון האוס ב-5 במרץ 2010. 

## עיטורים והכרה
על פועלה במהלך המלחמה זכתה פיל במספר עיטורי כבוד חשובים:
* מדליית החירות, הוענקה לה מטעם ארצות הברית (על ידי הנשיא אייזנהאואר)
* אות מסדר השחרור, שהוענק לה מטעם צרפת
* צל"ש המלך על אומץ לב, שהוענק לה מטעם בריטניה
* מדליית ההתנגדות
* תואר אבירת לגיון הכבוד הוענק לה ב-1967;הועלתה בדרגה בשנת 2004, כשאת הדרגות ענד לה אחיה, גנרל ארבעה כוכבים מוריס וירו.
* צלב המלחמה
* מכתב הוקרה אישי שקיבלה במהלך המלחמה מראש ממשלת בריטניה וינסטון צ'רצ'יל.
* לרגל יום הולדתה ה-100, ב-3 בפברואר 2005, קיבלה מכתב מהמלכה אליזבת.

## קישורים חיצוניים
* 
* Goodnight Stories for Rebel Girls 2 ⭐️ Andrée Peel, ביוטיוב
*Andree Peel: French Resistance fighter who helped Allied airmen evade capture in occupied Europe The independent, April 5, 2010
* 

## ראו גם
* ההתנגדות הצרפתית

## הערות שוליים

קטגוריה:נשים שהגיעו לגיל מאה
קטגוריה:אסירים במחנה הריכוז בוכנוואלד
קטגוריה:צרפתים שהגיעו לגיל מאה
קטגוריה:קצינים בלגיון הכבוד
קטגוריה:מעוטרי אות מסדר השחרור
קטגוריה:מעוטרי צלב המלחמה
קטגוריה:חברי הרזיסטאנס
קטגוריה:מעוטרי מדליית הרזיסטנס
קטגוריה:ילידות 1905
קטגוריה:צרפתים שנולדו ב-1905
קטגוריה:צרפתיות שנפטרו ב-2010
קטגוריה:צרפתים שנפטרו ב-2010
Body Language (שיר של קווין)

"**Body Language**" (בעברית: "**שפת גוף**"; לעיתים מוצג כ-"") הוא סינגל של להקת הרוק הבריטית קווין מאלבומם *[[Hot Space]]* משנת 1982. השיר נכתב על ידי סולן הלהקה פרדי מרקיורי והפך ללהיט בצפון אמריקה, שם זכה להשמעות מרובות ברדיו. עם זאת, השיר זכה לתגובה פושרת בבריטניה. השיר היה הסינגל השני ששוחרר מאלבומם Hot Space. הקליפ לשיר היה הראשון שנאסר לצפייה ב־MTV בגלל העירום שבו, על אף שחברי הלהקה היו לבושים באופן מלא.

## היסטוריה
ההצלחה המאסיבית של Another One Bites the Dust אפשרה לקווין לנטוש באופן זמני את שורשי הגלאם רוק שלהם בשנות ה-80 המוקדמות, ולנסות ללכת על סגנון של דיסקו, פאנק (Funk) ומוזיקת נשמה. Body Language ואלבום האם שלו Hot Space היו התוצאות לשינוי הנ"ל. השיר בולט בכך שכמעט ואין בו שימוש בגיטרה; אקורדי גיטרה אטמוספיריים מנקדים את השיר באופן מצומצם, בעוד ריף קצר בן שני צלילים נשמע במהלך הפייד אאוט. התכונה המרכזית של השיר, הייתה ההפקה המינימלית והדלילה שלו, עם הבלטה של מילים "מרומזות" (סוגסטיביות), בס סינתיסייזי צמוד (נוגן על Oberheim OB-X) עם גניחות ואנחות של כותב השיר פרדי מרקיורי. השיר נוגן פעמיים במהלך סיבוב ההופעות האירופאי של Hot Space, עם הביצוע הראשון לשיר בווינה ב-13 במאי. לעיתים קרובות הוא זכה לתגובה פושרת, אם כי העיבוד החי היה שונה מאוד מזה של האולפן. השיר הושמע מדי ערב ברגל של ארצות הברית ושל יפן, שם השיר זכה להצלחה מסחרית יותר. השם המלא של השיר, כפי שהודפס הן בסינגל והן באלבום עצמו, הוא "Body Language ↑⬱". השימוש וההיגוי בחיצים מעולם לא הוסבר על ידי מי מחברי קווין, אם כי החיצים אכן הופיעו כחלק מעטיפת הסינגל של הסינגל ובקליפ שלו, שם הם צוירו על גופן של דוגמניות, בעוד פרדי מרקיורי לבש גם חולצות וז'קט עור לבן במהלך סיבוב ההופעות שהראו עיצובים דומים של חיצים. השיר כולל ליין בס סינת'י קצבי וייחודי כסאונד ראשוני שמנגן מרקוירי, מה שהופך את Body Language לאחד משירי הלהקה הבודדים שלא כללו את הבסיסט ג'ון דיקון בהקלטה (אם כי הוא הופיע בקליפ עצמו). בריאן מיי השתתף גם בקצרה בנגינת גיטרה, בהיותו אחת התרומות הפחות משמעותיות שלו לסינגל של קווין.

## תגובות
השינוי הדרסטי גרם לסינגל להגיע למקום ה-25 במצעדים באנגליה. עם זאת, השיר הצליח יותר בארצות הברית, שם נראה היה שהאמריקאים תומכים הרבה יותר בגיחות של קווין למוזיקת דאנס. "Body Language" הגיע למקום ה-11 בבילבורד הוט 100 ולמקום ה-30 במצעד ה"נשמה". הבי-סייד לשיר הוא "Life Is Real (Song for Lennon)" כשהסינגל לשיר הנ"ל שוחרר קצת יותר משנה לאחר רצח חבר הביטלס לשעבר (ג'ון לנון). בארצות הברית, הקליפ הנלווה גרם לכמות גדולה של מחלוקת. בשל הגוונים הארוטיים שלו בתוספת עור וזיעה בשפע, הוא הוערך כלא מתאים לקהל הטלוויזיה ב-1982. בסקירה של הרולינג סטון, המבקר ג'ון מילווארד תיאר את השיר כ"חתיכת פאנק לא כיפית".

## קרדיטים
*פרדי מרקיורי - קולות ראשיים וקולות רקע, סינתיסייזר, Linn LM-1, synth bass
*בריאן מיי - גיטרה חשמלית
*רוג'ר טיילור - תופים אלקטרוניים

## מיקומי שיא

## קישורים חיצוניים

## הערות שוליים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי פרדי מרקיורי
קטגוריה:וידאו קליפים מעוררי מחלוקות
קטגוריה:שירים על שפה
קטגוריה:שירי גל חדש
קטגוריה:שירי מוזיקת דאנס
קטגוריה:שירי פאנק (Funk)
קטגוריה:מחלוקות סביב טענות לתועבה במוזיקה
קטגוריה:סינגלים בהוצאת אלקטרה רקורדס
קטגוריה:סינגלים בהוצאת EMI רקורדס
ניג'אט אבסוב

**ניג'אט אבסוב** (באזרית: **Nicat Abbasov**; נולד ב־14 במאי 1995 בבאקו, אזרבייג'ן) הוא שחמטאי אזרי בדרגת רב-אמן.

בפברואר 2020 היה דירוג השיא שלו לפי מד כושר, 2670 והוא היה האזרי השלישי בדירוג וה־67 בעולם. נכון לדירוג אוגוסט 2023, אבסוב מדורג 97 בעולם עם מד כושר 2646.

## קריירת שחמט
אבסוב קיבל את תואר האמן בין-לאומי ב־2009 ואת תואר רב-אמן בשחמט ב־2011. ב־2016 זכה בתחרות השחמט של ציריך, ב־2017 באליפות אזרבייג'ן בשחמט ובתחרות הפתוחה של באקו ב־2017.

באוקטובר 2019 אבסוב סיים במקום ה־15 (מתוך 156) בהתחרות השווייצרית הגדולה של פיד"ה 2019 עם 6.5 נקודות (2 ניצחונות ו־9 תיקו). בעקבות זאת אבסוב עלה למקום ה־93 בדירוג העולמי שזו הייתה הפעם הראשונה בה דורג במאייה הראשונה.

בגביע העולם בשחמט 2019, אבסוב ניצח בסיבוב הראשון את  אך הודח בסיבוב השני על ידי  שדורג שמיני בתחרות. בגביע העולם בשחמט 2021 התחיל בסיבוב השני בגלל דירוגו בתחרות. אבסוב ניצח בסיבוב השני אך הפסיד לאנדריי יסיפנקו בסיבוב השלישי. בגביע העולם בשחמט 2023 אבסוב העפיל לחצי הגמר כאשר בדרך הוא ניצח את אניש גירי. בחצי הגמר הפסיד למדורג ראשון בעולם מגנוס קרלסן. בעקבות הודעתו של מגנוס קרלסן שלא ישתתף בתחרות המועמדים בפורמט הנוכחי, העפלה לחצי הגמר נתנה לו את הכרטיס להשתתף בתחרות המועמדים 2024. בתחרות המועמדים הוא סיים במקום האחרון עם 3.5/14.

### השתתפויות באולימפיאדת השחמט
ניג'אט אבסוב השתתף באולימפיאדת השחמט 2016 על הלוח השני של נבחרת אזרבייג'ן ב'. ב2022 הוא היה השחקן החמישי (עתודה) של נבחרת אזרבייג'ן שסיימה במקום השביעי.

## מבחר תחרויות בהן השתתף
* גביע העולם בשחמט: 2019, 2021, 2023
* תחרות המועמדים 2024

## חיים אישיים
אבסוס נשוי לשחמטאית האזרית  בעלת דרגת רב-אמן לנשים.

## הערות שוליים

## קישורים חיצוניים

קטגוריה:שחמטאים אזרים
קטגוריה:רבי-אמנים אזרים
קטגוריה:ילידי 1995
חיים שלמים

**חיים שלמים** (באנגלית: **Past Lives**, מילולית "חיים קודמים") הוא סרט דרמה רומנטית אמריקאי משנת 2023 שנכתב ובוים על ידי סלין סונג בכיכובם של גרטה לי, טאו יו וג'ון מגארו. הסרט – סרט הבכורה של סונג כבמאית – עוקב אחר מפגש מחודש בין שני חברי ילדות כשהם מתבוננים במערכת היחסים שלהם ובחיים שלהם. "חיים שלמים" הוצג בבכורה עולמית בפסטיבל סאנדנס ב-21 בינואר 2023, ויצא לאקרנים בארצות הברית ב-2 ביוני 2023. הסרט זכה להערכה נרחבת מהמבקרים, שציינו את הבימוי והתסריט של סונג ואת המשחק של לי, יו ומגארו.

## עלילה
שני גברים ואישה יושבים בבר בזמן שזוג שאינו מוצג על המסך צופה בהם ומנסה לנחש על סמך העובדה שהאישה ואחד הגברים הם אסייתים מה מערכות היחסים שלהם זה עם זה.

עשרים וארבע שנים קודם לכן בקוריאה הדרומית, נה יאנג והאי סונג הם חברים לכיתה שהולכים יחד הביתה כל יום. משפחתה של נה יאנג מהגרת לטורונטו, שם היא משנה את שמה לנורה.

12 שנים מאוחר יותר, האי סונג סיים את שירותו הצבאי ונורה היגרה לניו יורק. יום אחד, נורה ואמה מדברות בטלפון בזמן שהן מחפשות את חבריה לכיתה מקוריאה. כשהיא מחפשת את האי סונג, היא רואה שהוא כתב בפוסט בפייסבוק שהוא מחפש את נה יאנג, בלי להבין שהיא שינתה את שמה. הם מתחברים מחדש ומדברים בסקייפ ושניהם מבקשים מהשני לבוא לבקר אותם, אם כי אף אחד מהם לא יכול להתחייב, מכיוון שנורה עומדת להשתתף בריטריט של סופרים והאי סונג עובר לסין לחילופי שפות. נורה אומרת להאי סונג שהם צריכים להפסיק לדבר לזמן מה, מכיוון שהיא רוצה להתמקד ברצינות בכתיבה שלה.

בבית ההארחה לסופרים פוגשת נורה את ארתור ומתארת לו את המושג הקוריאני של "אִין-יָאן" על פיו אם אתה פוגש מישהו, אפילו בקצרה, זה אומר שנפגשתם גם בחיים קודמים, ונאהבים הם אנשים שנפגשו שוב ושוב בחייהם הקודמים. ארתור שואל אם היא מאמינה בזה, והיא אומרת שלא, שזה רק משהו שקוריאנים אומרים כדי להתחיל אחד את השני. בסין, הא סונג פוגש אישה, ומשתמע שהם מתחילים לצאת.

12 שנים מאוחר יותר, ארתור ונורה נשואים ומתגוררים בניו יורק. נורה היא מחזאית וארתור הוא סופר. האי סונג מגיע לניו יורק ופוגש שם את נורה. הוא מספר כי נפרד מחברתו הסינית. למחרת בערב, שלושתם יוצאים לארוחת ערב ומסיימים בבר מתחילת הסרט.

## הפצה
הבכורה העולמית לסרט הייתה בפסטיבל סאנדנס 2023 ב-21 בינואר 2023. הוא גם הוקרן במסגרת התחרות הרשמית בפסטיבל הסרטים הבין-לאומי ה-73 בברלין ב-19 בפברואר 2023. מאוחר יותר באותו חודש, StudioCanal  ו-CJ ENM  היו בין המפיצים שרכשו את זכויות ההפצה הבינלאומיות. הוא היה סרט הפתיחה בפסטיבל הסרטים הבין-לאומי בסיאטל  2023. הוא יצא לאקרנים בארצות הברית ב-2 ביוני 2023. הוקרן במסגרת תחרות הביכורים בפסטיבל הקולנוע ירושלים.

## קבלה
### הכנסות
הסרט הרוויח 232,266 דולר מארבעה בתי קולנוע בסוף השבוע הפתיחה שלו, ממוצע של 55,066 דולר לאולם. בסוף השבוע השישי לסרט היה סכום כולל של 8.4 מיליון דולר.

### ביקורת
באתר הדירוגים Rotten Tomatoes, קיבל הסרט 97% ביקורות חיוביות מ-193 ביקורות, עם דירוג ממוצע של 9.1/10. על פי הקונצנזוס באתר הסרט הוא "בכורה יוצאת דופן עבור הכותבת-במאית סלין סונג, חיים שלמים משתמש בקשרים בין הדמויות המרכזיות המשורטטות ברגישות כדי להציג תצפיות נוקבות על המצב האנושי". באתר Metacritic, המשתמש בממוצע משוקלל, קיבל הסרט ציון של 94 מתוך 100, המבוסס על 42 מבקרים, ציון שמצביע על "הערכה אוניברסלית".

## פרסים ומועמדויות

## קישורים חיצוניים

* 

* 
* 
* 
* 

## הערות שוליים

קטגוריה:סרטים אמריקאיים משנת 2023
קטגוריה:סרטי דרמה אמריקאיים
קטגוריה:סרטים רומנטיים
קטגוריה:סרטי דרמה רומנטית אמריקאיים
לואיזה וילהלם

**לואיזה וילהלם** (בהונגרית: **Wilhelm Lujza**; סומבטהיי, 2 בינואר 1911 – גבעתיים, 1978) ציירת ישראלית ילידת הונגריה, זוכת פרס נורדאו.

## קורות חייה
לואיזה וילהלם נולדה במשפחה יהודית אורתודוקסית כבתם של שאנדור וילהלם, סוחר טקסטיל, ושל ברתה בינֵת. אביה נפטר באוגוסט 1939 ואמה גורשה ונרצחה באושוויץ. היא החלה לאייר ולצייר עוד בילדותה והשתתפה במספר תחרויות ציור בעיר הולדתה. מאוחר יותר לימד אותה אישטוואן יאשקה (Jaska István), צייר בעיר הולדתה. כשהתבגרה עברה לבודפשט (הדבר שבסופו של דבר הציל אותה מהגירוש לאושוויץ) ולמדה בבית הספר הפרטי של אישטוואן אורקני שטרסר ולאחר מכן אצל וילמוש פרלרוט-צ'אבה.

בינואר 1940, "עיתון היהודים ההונגרים" פרסם דו"ח ארוך על תערוכת האמנות הראשונה של הפעילות האמנותית של אומיקה - ההתאחדות הלאומית היהודית-הונגרית לחינוך. (פעילות עבור אמנים יהודים שלא יכלו להציג או להופיע בפני קהל שאינו יהודי) הדו"ח הכיל את המשפט הבא:

לאחר תערוכת האמנות הראשונה שלה השתתפה בשלוש תערוכות נוספות של מסע האמנות של אומיקה. חלק מהתמונות הוצגו בגיליון של עבר ועתיד.

לאחר מלחמת העולם השנייה הציגה בתערוכות לאמנות יפה של חברת החשמל ההונגרית, עליהן דיווחו העיתונים החשובים הארציים נפסבה וסאבאד נפ.

מייד אחרי זה עזבה את הונגריה ובילתה שנתיים בפריז, בהזמנתו של מארק שאגאל. היא עלתה לישראל והשתקעה בה ב-1950. לואיזה וילהלם ציירה בעיקר תמונות בטכניקות שמן, גואש וצבעי מים. הציגה בעיקר בתל אביב, אך עבודותיה הוצגו גם במספר מדינות באירופה ובאמריקה הדרומית.

## חייה הפרטיים
בעלה היה יוזף הופמן.

## תערוכותיה
* Jewish Center of Art, פריז (1950)
* מועדון ויצו, תל אביב (1950)
* מוזיאון תל אביב (1951)
* הביאנלה, סאו פאולו (1952)
* מוזיאון תל אביב (1954)
* Cemerinsky and Brand Galleries, תל אביב (1956–1958)
* גלריה A, האג, הולנד (1956)
* בית יד לבנים, פרדס חנה (1957)
* תערוכה קולקטיבית של אמנים ישראלים במלאת 10 שנים להקמת מדינת ישראל, תל אביב, חיפה, ירושלים (1958)
* The Fredric R. Mann Auditorium, תל אביב (1960)
* בית ציוני אמריקה, תל אביב (1960)
* Le Foyer Culturel de L'Embassade de France, תל אביב (1961)
* בית ראשונים, גבעתיים (1961–1967)
* בית אל-על, תל אביב (1963)
* גלריה בן אורי, לונדון (1965)
* בית החייל, תל אביב (1968)
* בית שלום עליכם, תל אביב (1973)
* גלריה רוזנפלד, תל אביב (1983)
* תערוכת אמנים ישראלים ממוצא הונגרי (1984)
* המוזיאון העירוני בית עיריית נהריה (1986)

## פרסים והכרות
* פרס נורדאו (1968)

## קישורים חיצוניים
* לואיז וילהלם באתר אומיקה - ההתאחדות הלאומית היהודית-הונגרית לחינוך
* הביוגרפיה שלה באתר גלריה קיזלבך
* משפחתה באתר geni.com
* לואיזה וילהלם באתר הספרייה הלאומית של ישראל
* לואיזה וילהלם באתר מוזיאון ישראל
* ציור שלה בגלריה יאיר

## הערות שוליים

קטגוריה:יהודיות הונגריות
קטגוריה:משתתפי פעילות האומנות אומיקה
קטגוריה:ניצולות השואה: הונגריה
קטגוריה:סומבטהיי: אישים
קטגוריה:ישראליות ילידות הונגריה
קטגוריה:זוכי פרס נורדאו
קטגוריה:ציירות ישראליות
קטגוריה:ציירים יהודים הונגרים
קטגוריה:ישראליות שנולדו ב-1911
קטגוריה:ישראלים שנולדו ב-1911
קטגוריה:ישראליות שנפטרו ב-1978
קטגוריה:ישראלים שנפטרו ב-1978
רות בוטון

**רות בוטון שמואלי** היא ספורטאית פאראלימפית ישראלית לשעבר.

בוטון שמואלי הייתה פעילה במסגרת מרכז הספורט לנכים של איל"ן ברמת גן והשתתפה במשחקי סטוק מנדוויל.
## קריירה
ב הייתה שותפה לזכייה במדליית זהב עם נבחרת ישראל בכדורסל בכיסאות גלגלים. בנוסף היא התחרתה באתלטיקה בדרגת נכות D, בתחרות זריקת דיסקוס זכתה במדליית ארד עם תוצאה של 14.9 מטר, ובענפים אחרים התחרתה בתחרויות הוקדמות ולא העפילה לגמר: במירוץ עגלות למרחק 60 מטר סיימה עם תוצאה של 19.1 שניות, בתחרות הדיפת כדור ברזל סיימה עם תוצאה של 4.40 מטר, בתחרות הטלת כידון סיימה עם תוצאה של 7.51 מטר ובחרות זריקת אלה סיימה עם תוצאה של 13.85 מטר.

בוטון שמואלי פעילה בקבוצת הריקוד גלגלדאנס.

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 

קטגוריה:ספורטאי איל"ן
קטגוריה:שחקניות כדורסל בכיסאות גלגלים ישראליות
קטגוריה:מדליסטיות פאראלימפיות ישראליות
קטגוריה:אלופות פאראלימפיות ישראליות
קטגוריה:זוכי מדליית ארד פאראלימפית מישראל
קטגוריה:מטילי כידון ישראלים
קטגוריה:זורקי דיסקוס ישראלים
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:אתלטיות נכות ישראליות
קטגוריה:כדורסלניות פאראלימפיות ישראליות
קטגוריה:אתלטים פאראלימפיים ישראלים
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
סאם רוג'רס

**סמואל ג'רארד רוג'רס** (באנגלית: **Samual Jarard Rogers**; נולד ב-17 במאי 1999 בסיאטל שבוושינגטון, ארצות הברית) הוא כדורגלן אמריקאי המשחק בעמדת הבלם בקבוצת שיקגו פייר.

## קריירת מועדונים
רוג'רס גדל במחלקת הנוער של סיאטל סאונדרס. ב-26 במרץ 2017 החל לשחק בקבוצת המילואים של המועדון במסגרת ליגת ה-USL. הוא ערך 64 הופעות ליגה במדי קבוצת המילואים, בהן הבקיע שלושה שערים.

ב-20 באפריל 2021 חתם רוג'רס באוקלהומה סיטי אנרג'י מה-USL, במדיה ערך 12 הופעות ליגה.

ב-9 באוגוסט 2021 הושאל רוג'רס להאמקאם מליגת המשנה הנורווגית עד לתום עונת . הוא ערך 17 הופעות ליגה במהלך תקופת ההשאלה, בהן הבקיע שער אחד. האמקאם העפילה בתום העונה לליגת העל הנורווגית, ורוג'רס חתם על חוזה קבוע במועדון.

ב-10 בפברואר 2022, חודש אחרי שחתם על חוזה קבוע בהאמקאם ומבלי ששיחק במדיה מאז חתימה זו, חתם רוג'רס ברוזנבורג מליגת העל הנורווגית. בעונת  הוא ערך 23 הופעות ליגה במדי המועדון, בהן הבקיע ששה שערים.

## קריירה בינלאומית
רוג'רס זכה עם נבחרת ארצות הברית עד גיל 20 בגביע הזהב עד גיל 20 בשנת 2018.

ב-28 בינואר 2023 ערך את הופעת הבכורה שלו בנבחרת ארצות הברית, בתיקו 0-0 נגד נבחרת קולומביה במשחק ידידות.

## תארים
;גביע הזהב עד גיל 20
* נבחרת ארצות הברית עד גיל 20 (1): 2018

## קישורים חיצוניים

## הערות שוליים

קטגוריה:אמריקאים ילידי מדינת וושינגטון
קטגוריה:סיאטל: אישים
קטגוריה:כדורגלנים אמריקאים
קטגוריה:בלמי כדורגל אמריקאים
קטגוריה:מדינת וושינגטון: כדורגלנים
קטגוריה:כדורגלני רוזנבורג
קטגוריה:כדורגלני לילסטרום
קטגוריה:כדורגלני נבחרת ארצות הברית
קטגוריה:ספורטאים זרים בנורווגיה
קטגוריה:כדורגלני שיקגו פייר
קטגוריה:אמריקאים שנולדו ב-1999
פיני איפרגן

**פיני איפרגן** הוא פילוסוף ישראלי. פרופסור וראש המחלקה לפילוסופיה באוניברסיטת בר-אילן, מנהל שותף של מרכז שפינוזה במכון ון ליר בירושלים, יחד עם ד"ר דרור ינון. תחומי המחקר העיקריים שלו הם פילוסופיה גרמנית קלאסית ואידיאליזם גרמני בדגש על הגותם של קאנט והגל.

## ביוגרפיה
איפרגן למד בין השנים 1988–1991 לתואר ראשון בסטטיסטיקה ופילוסופיה, בין השנים 1992–1996 למד לתואר שני בפילוסופיה, עבודת התיזה שלו עסקה ב"'מדע הלוגיקה' של הגל כביקורת על המטפיזיקה של הדוגמטיות - דיון בפרשנות גרמנית בת זמננו - מ' טוינסין וה"פ פולדה. בין השנים 1996 - 2002 כתב עבודת דוקטורט בהנחייתו של פרופסור ירמיהו יובל בנושא "הטרגדיה בחיים האתייים: מחשבת היגל בין תיאוריה לפרקסיס". את שלושת תאריו למד באוניברסיטה העברית בירושלים.

בשנת 2013 זכה במלגת הקרן הלאומית למדע עבור ספרו *Autonomy, Alienation, and the Ethical Life: The Jena Lectures 1803–1806* ("אוטונומיה, ניכור, והחיים האתיים: הרצאות ינה 1803–1806") שיצא לאור ב-2014.

## ספרים
* **הטרגדיה בחיים האתיים: הפילוסופיה של הגל ורוח המודרניות**, הוצאת אוניברסיטת בר-אילן, 2010.

### בעריכתו
* **הפילוסוף במרחב הציבורי: מסות לכבוד ירמיהו יובל**, פיני איפרגן (עורך), מכון ון ליר והקיבוץ המאוחד, תשע"א.
* **קירקגור: בין אמונה אותנטית להונאה עצמית**, הוצאת מאגנס, 2018.

## קישורים חיצוניים
* פיני איפרגן באתר Academia.edu
* פיני איפרגן באתר מכון ון ליר בירושלים
* פיני איפרגן באתר אוניברסיטת בר-אילן
;סרטונים והרצאות
* 
* 

## הערות שוליים

קטגוריה:סגל אוניברסיטת בר-אילן: פילוסופיה
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו במאה ה-20
ילדי היטלר (סרט)

**ילדי היטלר** (באנגלית: **Hitler's Children**) הוא סרט תיעודי ישראלי שנכתב, בוים והופק על ידי חנוך זאבי בשנת 2011. הסרט, בהפקת חברת מאיה הפקות בע"מ, מביא לראשונה למסך את צאצאיהם של פושעי המלחמה הנאציים הבכירים המשתפים את הצופים בתחושת האשם והאחריות על פשעי קרוביהם. הסרט זכה לביקורות נלהבות באמצעי התקשורת בארץ ובעולם ושודר בתחנות טלוויזיה בינלאומיות רבות, ביניהן ב BBC.

## עלילה
"ילדי היטלר" מביא לראשונה אל המסך את צאצאיהם של בכירי גרמניה הנאצית. בסרט הם חושפים אל מול המצלמה את הקונפליקט שבו מתנהלים חייהם: מצד אחד הם חשים הערצה טבעית להוריהם מולידיהם, ומצד שני הם מתמודדים עם תחושת אשם ואחריות למעשיהם הנפשעים של הוריהם. לאורך הסרט מתוארים מפגשים ודיאלוגים בלתי צפויים בין "ילדי היטלר" לבין משפחות קורבנות השואה.

בין המצולמים ב "ילדי היטלר": ניקלס פרנק, בנו של הנס פרנק, מושל פולין, אשר נוסע ברחבי גרמניה כדי להיפגש עם בני נוער, לספר על הזוועות שחולל אביו ולהזהירם ממפלגות הימין הקיצוני. מוניקה גת, בתו של אמון גת, מפקד מחנה פאלשוב, קתרין הימלר, אחייניתו של היינריך הימלר שנישאה ליהודי-ישראלי, בן לניצולי שואה. בטינה גרינג אחייניתו של הרמן גרינג שבמסגרת הניסיון להתנתק מהעבר האפל של משפחתה, עשתה ביחד עם אחיה, ניתוח עיקור כדי "לעצור את שרשרת "גרינג" וריינר הס, נכדו של רודולף הס, מפקד מחנה אושוויץ, המגיע לבקר במחנה ובוילה שבה התגוררה המשפחה במהלך המלחמה, שם גידלה את ילדיה כשזוועות המחנה והקרמטוריום במרחק מטרים ספורים מהם.

## הפקת הסרט
הסרט הופק על ידי חברת "מאיה הפקות בע"מ בשיתוף עם חברת Saxsonia Entertainment עבור "רשת" ועבור WDR, SWR ו- MDR גרמניה, RTS שווייץ, DR דנמרק ובתמיכת הקרן החדשה לקולנוע וטלוויזיה.

הסרט הופץ על ידי חברת "Cinephil" ובארצות הברית על ידי חברת "Film Movement". הסרט שודר במדינות רבות בעולם ביניהן: ישראל, גרמניה, שווייץ, דנמרק, אנגליה, הולנד, רוסיה, פולין, צ'כיה, ספרד, ארצות הברית, קנדה, אוסטרליה, טאיוואן, יוון, פינלנד, יפן ועוד.

**צוות הפקה:**
* חנוך זאבי - תסריט, בימוי והפקה
* יוהנה טורנר - תחקיר
* יורם מילוא - צילום
* אריק להב ליבוביץ - עריכה
* גיל תורן - עיצוב פסקול
* אופיר לייבוביץ' - מוזיקה מקורית

אנשי צוות הפקה נוספים:
* סטודיו אדרבא – עיצוב גרפי

## פסטיבלים ופרסים
* פסטיבל הקולנוע הבינלאומי IDFA אמסטרדם 2011
* פסטיבל הקולנוע הבינלאומי סלוניקי, יוון 2012
* פסטיבל הקולנוע הבינלאומי לזכויות אדם One World, פראג, צ'כיה 2012
* פסטיבל הקולנוע הבינלאומי מינכן, גרמניה 2012
* פסטיבל הקולנוע הבינלאומי ווארשה, פולין 2012
* פסטיבל הקולנוע הבינלאומי מוסקבה 2012
* פסטיבל הקולנוע הבינלאומי בווילנא, ליטא 2012
* פסטיבל הטלוויזיה הבינלאומי INPUT, סידני אוסטרליה 2012
* פסטיבל ריו דה-ז'ניירו, ברזיל 2013
* פסטיבל הקולנוע הבינלאומי EIDF בסיאול, קוריאה 2014
* פסטיבל הקולנוע הבינלאומי Golden Island, קפריסין 2014

**פרסים:**

מועמד סופי לסרט הטלוויזיה הדוקומנטרי הטוב ביותר לשנת 2012
בתחרות PRIX EUROPA

Best single documentary at the North West region Royal Television Society awards, UK 2012

פרס חביב הקהל בפסטיבל הקולנוע היהודי בבוסטון, ארצות הברית 2012

פרס הסרט הדוקומנטרי הטוב ביותר Jewish Motifs International Film Festival, ורשה 2013

**ביקורות על הסרט**:

ניו יורק טיימס Critic's Pick

"הגארדיאן"

ביקורת - עיתון "הארץ"

## קישורים חיצוניים
* 

קטגוריה:סרטים תיעודיים ישראליים
קטגוריה:סרטים ישראליים משנת 2011
קטגוריה:בעקבות השואה
קטגוריה:סרטים תיעודיים על השואה
סרטים תאומים

**סרטים תאומים** הם סרטים בעלי עלילות זהות או דומות שהופקו והוקרנו בו-זמנית על ידי שני אולפני קולנוע שונים. 

התופעה יכולה לנבוע מכך ששתי חברות הפקה או יותר משקיעות בתסריטים דומים במקביל, וכתוצאה מכך במרוץ להפצת הסרטים לקהל. יש המייחסים סרטים תאומים לריגול תעשייתי, תנועת עובדים בין אולפנים, או שאותם תסריטים נשלחים לכמה אולפני קולנוע לפני שהם מתקבלים. הסבר אפשרי נוסף אם הסרטים עוסקים בנושאים אקטואליים, כגון התפרצויות געשיות, טלוויזיית ריאליטי, פעולות טרור או סביב תאריכים משמעותיים, הוא  של הרעיון.

בעוד **שסרטים תאומים** הם לעיתים קרובות סרטים בתקציב גדול,  נוצר בדרך כלל בתקציב נמוך, עם כותרות, אסתטיקה או נושאים דומים לסרט שובר קופות.  חיקויים של שוברי קופות מקבלים בדרך כלל שחרור ושיווק מוגבלים יותר, מתוך כוונה לנצל את העניין הציבורי בנושא המונע על ידי הסרט הגדול.

## היסטוריה
בין הדוגמאות הרבות לסרטים תאומים, ניתן לציין מהשנים האחרונות את הסרטים: פינוקיו יחד עם גיירמו דל טורו מציג: פינוקיו. שניהם מבוססים על ספר הילדים הרפתקאותיו של פינוקיו ויצאו בשנת 2022. שעה אפלה יחד עם . שניהם סרטים על צ'רצ'יל שיצאו בשנת 2017, וגם עם הסרט  שיצא ב-2016. טירת הזכוכית שיצא ב-2017 יחד עם קפטן פנטסטיק שיצא ב-2016. שניהם מספרים על משפחה מרובת ילדים שחיה במנותק מהציוויליזציה. בשניהם בעקבות לוויה הילדים עוברים לגור אצל הסבא וסבתא. ושניהם מציגים את הדינמיקה המורכבת של משפחה, ובמיוחד בין הורים לילדים.

## הערות שוליים

קטגוריה:מונחים בקולנוע
אוניברסיטת קנט

[ממוזער|בניין ה[ספרייה בקמפוס מדווי של האוניברסיטה]]
**אוניברסיטת קנט** (באנגלית: **University of Kent**; לשעבר **אוניברסיטת קנט בקנטרברי** (**University of Kent at Canterbury**)) היא אוניברסיטת מחקר ציבורית שבסיסה בקנט, אנגליה. האוניברסיטה הוקמה באמצעות אמנה מלכותית ב-4 בינואר 1965.

הקמפוס הראשי של האוניברסיטה, ששטחו  ממוקם מצפון לקנטרברי ומאכלס מעל 6,000 סטודנטים. לאוניברסיטה קמפוסים נוספים ב וב שבקנט ומרכזים לתארים מתקדמים באירופה הקונטיננטלית: בבריסל, אתונה, רומא ופריז. 29% מהסטודנטים באוניברסיטה באים מחוץ לבריטניה.

האוניברסיטה חברה ברשת האוניברסיטאות האירופאית .

## היסטוריה
### הקמה
תוכניות להקמת אוניברסיטה בעיר קנטרברי עלו לראשונה ב-1947 בעקבות גידול במספר הסטודנטים בקנט אך הן לא יצאו לפועל. עשור לאחר מכן, גידול האוכלוסין והביקוש מוגבר לאוניברסיטאות באזור הובילו לשקילה מחדש של הרעיון. בשנת 1959 ועדת החינוך של מועצת מחוז קנט חקרה את האפשרות של הקמת אוניברסיטה חדשה וקיבלה את ההצעה פה אחד ב-24 בפברואר 1960. חודשיים לאחר מכן הסכימה ועדת החינוך לחפש אתר בקנטרברי או בסמוך לה, בכפוף לתמיכת מועצת העיר קנטרברי.

ב-1962 נמצא מקום מתאים לאוניברסיטה בחוות בוורלי, על הגבול דאז בין העיר קנטרברי למחוז המנהלי של קנט. השם שנבחר לאוניברסיטה ב-1962, היה "אוניברסיטת קנט בקנטרברי", ששיקף את העובדה שהקמפוס עבר על הגבול בין רובע המחוז קנטרברי לבין מועצת המחוז של קנט. הקיצור "UKC"הפך לקיצור פופולרי של האוניברסיטה.

### 1965 עד 2000
אוניברסיטת קנט בקנטרברי קיבלה את האמנה המלכותית שלה ב-4 בינואר 1965 וקבוצה ראשונה של 500 סטודנטים הגיעה ב-11 באוקטובר 1965.

ב-30 במרץ 1966 הנסיכה מרינה, הדוכסית מקנט מונתה באופן רשמי כנשיאת האוניברסיטה הראשונה.

האוניברסיטה גדלה בקצב מהיר לאורך שנות ה-60, ובמהלכן נוספו לקמפוס שלוש מכללות חדשות ומבנים רבים אחרים.

בשנת 1982 פתחה האוניברסיטה את המרכז האוניברסיטאי בטונברידג' (כיום אוניברסיטת קנט בטונברידג').

במהלך שנות ה-90 וה-2000 האוניברסיטה התרחבה מעבר לגבולות הקמפוס המקורי שלה, והקימה קמפוסים במדווי, טונברידג' ובריסל, ויצרה שותפויות עם מכללת קנטרברי, קולג' מערב קנט, קולג' דרום קנט ומכללת מידקנט.

### מאז 2000
בשנות ה-2000 הצטרפה האוניברסיטה לאיגוד אוניברסיטאות בשם "אוניברסיטאות במדווי" יחד עם אוניברסיטת גריניץ', מידקנט קולג' ואוניברסיטת הכנסייה הנוצרית בקנטרברי על מנת לספק ציוד אוניברסיטאי באזור מדווי. מרכזים קטנים לתארים מתקדמים נפתחו בפריז ב-2009, ולאחר מכן ברומא ובאתונה.

כתוצאה מהתרחבות האוניברסיטה אל מחוץ לקנטרברי שמה של האוניברסיטה שונה רשמית ל"אוניברסיטת קנט" ב-1 באפריל 2003.

בשנת 2007 האוניברסיטה עברה מיתוג מחדש שבמהלכו שינתה את עיצוב אתר האינטרנט שלה והחליפה לוגו.

## קישורים חיצוניים

## הערות שוליים

קטגוריה:אנגליה: אוניברסיטאות ומכללות
קטגוריה:קנט
If Jesus Was a Rockstar

"**If Jesus Was a Rockstar**" (בעברית: "**אם ישו היה רוקסטאר**") הוא סינגל שהוקלט על ידי הזמרת-יוצרת הגרמנייה קים פטרס. השיר תוכנן במקור לשמש כסינגל המוביל מתוך אלבום האולפן הראשון של פטרס,  (2023), אך בסופו של דבר הוא ירד מרשימת הרצועות.

השיר למקום ה-19 במצעד הסינגלים היפני.

## רקע והוצאה
פטרס ציפה לכתוב את השיר רק עם סוואן קוטצ'ה ואיליה סלמנזאדה, אך מקס מרטין היה נוכח גם כשהיא נפגשה עם הכותבים, והוא בסופו של דבר היה שותף לכתיבת והפקת השיר וכן סיפק לו קולות רקע. פטרס והשלושה "דיברו על השיר" ואז ניסו דברים "כדי לראות מה ייצא". השיר תואר כשיר "עידן חדש" עבור פטרס, כאשר פטרס כינתה אותו "מהנה" אך "גם ממש אינטנסיבי מבחינה לירית", כפי שנכתב לאחר שהיא "נאלצה להיאבק בעצמה בעקבות מגפת הקורונה", תוך שיקוף תחושותיה מהדת במהלך התבגרותה. פטרס דיברה גם על כך שהיא רוצה "לשנות דברים" מ"מוזיקת דאנס הומואית" בה נודעה ו"לשיר על משהו בעל משמעות עמוקה, משהו שאני נאבקת בו ומשהו שהוא פשוט כנה".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-6 מיליון השמעות.

## ביקורת
כאשר "If Jesus Was a Rockstar" יצא, פורסמו כתבות וביקורות שונות מטעם אתרי מוזיקה כדוגמת רולינג סטון, ו-*[[American Songwriter]]*.

## וידאו קליפ
קליפ המילים הרשמי של "If Jesus Was a Rockstar" הועלה לערוץ היוטיוב של קים פטרס ב-11 בנובמבר 2022.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי מקס מרטין
קטגוריה:שירים שנכתבו על ידי סוואן קוטצ'ה
קטגוריה:שירים שנכתבו על ידי עומר פדי
קטגוריה:שירים שנכתבו על ידי פיטר סוונסון
קטגוריה:שירים שנכתבו על ידי קים פטרס
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי מקס מרטין
קטגוריה:שירים שהופקו על ידי עומר פדי
קטגוריה:שירים על ישו
קטגוריה:שירים על מוזיקת רוק
קטגוריה:שירים על מסיבות
קטגוריה:סינגלים בהוצאת ריפבליק רקורדס
Brrr

"**Brrr**" (מעוצב: "**brrr**") הוא שיר שהוקלט על ידי הזמרת-יוצרת הגרמנייה קים פטרס, מתוך אלבום הבכורה שלה,  (2023). הוא יצא לאור ב-20 בינואר 2023, על ידי ריפבליק רקורדס כסינגל מתוך האלבום. במהלך העבודות על השיר, עבדה בשנית עם איליה סלמנזאדה.

## רקע והוצאה
אמה ווילקס מ-*[[NME]]* תיארה את השיר כ"רצועת פופ בהשראת תעשייתית". כותבים מטעם בילבורד כינו את "Brrr" רצועת היפרפופ "מהפנטת", וב-*Dallas Voice* אמרו שלשיר יש "ביטים תעשייתיים ואנרגיה של פרחה רעה". ב-*[[American Songwriter]]* כתבו "השיר כולל הפקה בה פטרס מוצגת כחסרת פחד".

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9.7 מיליון השמעות.

## וידאו קליפ
קליפ המילים הרשמי של "Brrr" הועלה לערוץ היוטיוב של קים פטרס ב-20 בינואר 2023.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי איליה סלמנזאדה
קטגוריה:שירים שנכתבו על ידי קים פטרס
קטגוריה:שירים שנכתבו על ידי רמי יעקב
קטגוריה:שירים שהופקו על ידי איליה סלמנזאדה
קטגוריה:שירים שהופקו על ידי רמי יעקב
קטגוריה:שירי הייפרפופ
קטגוריה:סינגלים בהוצאת ריפבליק רקורדס
Alone (שיר של קים פטרס וניקי מינאז')

"**Alone**" (מעוצב: "**לְבַד**" או "**בְּגַפּוֹ**") הוא שיר שהוקלט על ידי הזמרת-יוצרת הגרמנייה קים פטרס, ביחד עם הראפרית הטרינידדית ניקי מינאז' מתוך אלבום הבכורה של פטרס,  (2023). הוא יצא לאור ב-21 באפריל 2023, על ידי ריפבליק רקורדס כסינגל מתוך האלבום.

השיר הגיע למקום השלישי במצעד הסינגלים בגואטמלה.

## רקע והוצאה
ההערצה של פטרס למינאז' החלה עוד ב-2011. ספקולציות ראשונות לגבי שיתוף פעולה התעוררו בתחילת מרץ 2023, לאחר שפטרס החלה להגיב באינסטגרם של מינאז'. בריאיון לבילבורד הזכירה הזמרת גם את מינאז' כחלק מלהקת בנות החלומות שלה. ב-9 במרץ וב-15 במרץ, פטרס פרסמה קטעים מהשיר בחשבון הטיקטוק שלה.

הזמרת הכריזה על שיתוף הפעולה עם מינאז' ב-6 באפריל. בשיר ישנה דגימה מתוך "Better Off Alone" מאת אליס דיג'אי.

## וידאו קליפ
הווידאו קליפ הרשמי של "Alone" הועלה לערוץ היוטיוב של קים פטרס ב-2 במאי 2023 בשידור חי.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי קים פטרס
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי קים פטרס
קטגוריה:שירים שנכתבו על ידי ראיין אוגרן
קטגוריה:שירים שהופקו על ידי ד"ר לוק
קטגוריה:שירים על בדידות
קטגוריה:סינגלים בהוצאת ריפבליק רקורדס
Stars Are Blind

"**Stars Are Blind**" (בעברית: "**כוכבים עיוורים**") הוא סינגל שהוקלט על ידי הזמרת האמריקאית פריס הילטון. הוא יצא לאור ב-5 ביוני 2006, על ידי חברת התקליטים האחים וורנר, כסינגל המוביל מתוך אלבום הבכורה שלה,  (2006). ב-2 ביוני 2023 יצאה גרסה רשמית ל-"Stars Are Blind" בהשתתפות הזמרת הגרמנייה קים פטרס.

השיר הגיע למקום הראשון במצעד שירי הדאנס קלאב.

## רקע וכתיבה
"Stars Are Blind" קיבל ביקורות חיוביות מטעם מבקרי המוזיקה. סטיבן תומאס ארלוויין מ-*[[AllMusic]]* כינה אותו "רצועה קלה". סאל צ'ינקוומני מ-*Slant* אמר ש"סינגל הבכורה של פריס, 'Stars Are Blind', היה הפתעת הקיץ; זהו שיר אהבה שטוף שמש, בגוון רגאיי, שהאפיל על סינגלים חדשים של כמה מהכוכבים הגדולים ביותר של המוזיקה". לאה גרינבלט מאנטרטיינמנט ויקלי כינתה אותו "שיר קייצי". אלכסיס פטרידיס מגרדיאן אמרה ש"ב-'Stars Are Blind', השילוב של הרגאיי וקולה של הילטון מהנה בצורת מעוותות".

## רמיקס
ב-2 ביוני 2023 יצאה גרסה רשמית ל-"Stars Are Blind" ביחד עם הזמרת הגרמנייה קים פטרס.

## מיקומי שיא

## נתוני מכירות

## היסטוריית יציאות

## קישורים חיצוניים

## הערות שוליים

קטגוריה:שירי 2006
קטגוריה:סינגלי בכורה מ-2006
קטגוריה:סינגלים מ-2022
קטגוריה:שירי פריס הילטון
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי קים פטרס
קטגוריה:וידאו קליפים בשחור-לבן
קטגוריה:וידאו קליפים שבוימו על ידי כריס אפלבאום
קליפורניה
קטגוריה:שירי רגאיי
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון בסלובקיה
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת וורנר רקורדס
רותם פיליפס

**רותם פיליפס** (נולד ב-24 במאי 1972) הוא שחקן ומאמן כדורסל כיסאות גלגלים, בעבר קפטן נבחרת ישראל בכדורסל בכיסאות גלגלים.

פיליפס גדל בקיבוץ מעיין צבי.

בשירותו הצבאי בשירות קבע בחיל הים נפצע קשה בתאונת צניחה. בתפקידו האחרון היה סגן מפקד ספינה מבצעית בדרגת סרן.

במסגרת פעילות בית הלוחם החל לשחק כדורסל בכיסאות גלגלים והיה חבר וקפטן נבחרת ישראל במשך שנים רבות. בתקופה בה יצאה הנבחרת אל המשחקים הפאראלימפיים בייג'ינג (2008) היה פיליפס קפטן הנבחרת, שהגיעה למקום השישי.

בעונת 2007/8 שיחק באופן מקצועי בנבחרת כדורסל בכיסאות גלגלים באיטליה.

פיליפס מנהל תוכניות בכיר בג'וינט ישראל במיזם לקידום עצמאות של בעלי מוגבלויות בקהילה וחבר הנהלה בעמותת מגרש ביתי המשקמת מחוסרי דיור.

במסגרת עבודתו בג'וינט יזם עם משרד התרבות והספורט את פרויקט "שווים בספורט" לקידום ספורט לאנשים בעלי מוגבלויות: "לאורך השנים ראיתי שיש הרבה אנשים עם מוגבלות שהספורט לא נגיש עבורם. נולד לי הרעיון שספורט לאנשים בעלי מוגבלויות צריך להיות באחריות של רשויות מקומיות וצריך ללמד אותם איך לעשות את זה. כתבנו את התוכנית ובה מוסבר איך בתוך הרשות המקומית מפתחים כמה שיותר אפשרויות בחירה לעסוק בספורט לאנשים עם מוגבלות. ספורט הוא אמצעי חזק לקרב אנשים עם מוגבלות לכלל החברה. הוא תמיד מראה את העוצמות שלך ולא מבליט את המוגבלות".

היה קפטן נבחרת הכדורסל של איל"ן רמת גן.

פיליפס נשוי ואב לשלוש בנות, בעל תארים במנהל עסקים ומשפטים.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:כדורסלנים פאראלימפיים ישראלים
קטגוריה:שחקני כדורסל בכיסאות גלגלים ישראלים
קטגוריה:ספורטאים ישראלים במשחקים הפאראלימפיים בייג'ינג (2008)
קטגוריה:כדורסלנים במשחקים הפאראלימפיים בייג'ינג (2008)
קטגוריה:ספורטאים נכי צה"ל
קטגוריה:כדורסלנים ישראלים באיטליה
קטגוריה:פעילים ישראלים למען זכויות נכים
קטגוריה:ספורטאי איל"ן
קטגוריה:מעין צבי: אישים
קטגוריה:ישראלים שנולדו ב-1972
ברטלן סטילר

**ברטלן סטילר** (בהונגרית: **Stiller Bertalan**; מישקולץ, 23 ביוני 1837 – בודפשט, 3 בינואר 1922) היה רופא, מומחה לרפואה פנימית יהודי-הונגרי, פרופסור באוניברסיטה, חבר האקדמיה ההונגרית למדעים.

## קורות חייו
ברטלן סטילר נולד במשפחה יהודית, בנם של דויד סטילר ורבקה פרידמן. למד באוניברסיטאות פשט ווינה. בשנת 1863 הוסמך לדוקטור לרפואה ובשנת 1864 כמומחה לכירורגיה ומאסטר במיילדות. משנת 1874 עבד כרופא הראשי של בית החולים היהודי בבודפשט, ומשנת 1890 כמנהלו. משנת 1875 היה מרצה בכיר (חיצוני שלא חלק מהסגל) לפתולוגיה ולרפואה של מחלות קיבה. בשנת 1886 מונה לפרופסור, ובשנת 1906 קיבל את התואר "יועץ חצר המלוכה". הוא היה מהראשונים שהצביעו על המחלות התפקודיות של הקיבה. סטילר ביסס את הקשרים בין המחלות השונות ותיאר אותם ולכן יכול להיחשב ל**חלוץ הפתולוגיה החוקתית**, והוא הכיר במקביל בהשפעתה המעצבת של הסביבה. התזות שלו פורסמו בכתבי עת מקומיים וזרים.

הוא הובא למנוחות בבית הקברות היהודי ברחוב קוזמה.

## חייו הפרטיים
אשתו הייתה ארנסטינה זינגר (1844–1920) , לה נישא ב-18 באוגוסט 1867 בפשט.

## העבודות העיקריות שלו
* מחלות הקיבה העצבניות (בודפשט, 1884)
* מחלות הטחול (בודפשט, 1895)
* מחלות הקיבה (1897)
* התיאוריה של אנטרופטוזיס ודיספפסיה עצבית המבוססת על סימן הצלעות (הדפס מיוחד מ"שבועון רפואי", בודפשט, 1899)
* כמה מילים על תופעת הפאנציה (מהדורה מיוחדת מ-Orvosi Hetilap, בודפשט, 1900)
* על המחלה המבנית האסתנית (חולשת הגוף) (בודפשט, 1907)
* Glossen zur Radiologie des Magens (1910)

## לקריאה נוספת
* אנדראש גרגיי: לקסיקון של רופאים יהודים הונגרים מפורסמים ומצטיינים. בודפשט, הוצאת מכבי, 2001
* Magyar életrajzi lexikon II. (לקסיקון ביוגרפי הונגרי. עורכת ראשית אגנש קניירש)
* לקסיקון יהודי הונגרי. 1929. עורך פטר אויווארי. גישה מקוונת
* לקסיקון רפואי. עורכת ראשית. ז'וז'ה הולן. בודפשט, הוצאה לאור אקדמית, 1967-1973.
* יוז'ף סיניאי: חייהם ויצירותיהם של סופרים הונגרים XIII. (שטיינר-טלפי). בודפשט: הורניאנסקי. 1909
* פרופ' ד"ר אישטוואן פרדה: "ה"בית חולים היהודי - כתב העת ה"תקווה" (remeny.org)

## הערות שוליים

קטגוריה:רופאים יהודים הונגרים
קטגוריה:רופאים פנימיים יהודים הונגרים
קטגוריה:יהודים חברי האקדמיה ההונגרית למדעים
קטגוריה:מישקולץ: אישים
קטגוריה:מנהלי בתי חולים יהודים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1837
קטגוריה:הונגרים שנפטרו ב-1922
יוליה גורדיצ'וק

**יוליה גורדיצ'וק** (נולדה ב-9 במרץ 1998) היא שחיינית פאראלימפית ישראלית.

## ביוגרפיה
גורדיצ'וק נולדה באיזיאסלב באוקראינה.

מלידה היא קטועת רגל שמאל וקטועת חצי כף יד בידה הימנית. לאחר עלייתה לישראל, החלה בגיל 12 בפעילות במסגרת איל"ן בחיפה.

בשנת 2014 הגיעה למקום הרביעי באליפות אירופה בשחייה לנכים ובשנת 2015 למקום השביעי באליפות העולם.

ב השתתפה בשלושה משחים: משחה 100 מטר בסגנון חופשי בדרגת נכות S9 בו דורגה במשחה המוקדמות במקום השביעי עם תוצאה של 1:10.51 דקות, משחה 200 מטר בסגנון מעורב אישי בדרגת נכות SM9 בו דורגה במשחה המוקדמות במקום השביעי עם תוצאה של 2:57.22 דקות, ומשחה 400 מטר בסגנון חופשי בדרגת נכות S9 בו דורגה במשחה המוקדמות במקום השישי עם תוצאה של 5:13.02 דקות.

ב השתתפה בשלושה משחים. במשחה 100 מטר בסגנון פרפר בדרגת נכות S9 בו סיימה את משחה המוקדמות עם תוצאה של 1:13.08 דקות ועלתה למשחה הגמר, בו דורגה במקום השביעי עם תוצאה של 1:13.35 דקות. בנוסף התחרתה במשחה 200 מטר בסגנון מעורב אישי בדרגת נכות SM9 בו דורגה במשחה המוקדמות במקום החמישי עם תוצאה של 2:52.48 דקות, ובמשחה 400 מטר בסגנון חופשי בדרגת נכות S9 בו דורגה במשחה המוקדמות במקום החמישי עם תוצאה של 4:58.40 דקות.

גורדיצ'וק תושבת קריית ים ולומדת לתואר ראשון בחינוך גופני במכון וינגייט עם התמחות בחינוך מיוחד.

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 
* 

## הערות שוליים

קטגוריה:שחייניות פאראלימפיות ישראליות
קטגוריה:שחייניות נכות ישראליות
קטגוריה:שחייני פרפר ישראלים
קטגוריה:שחייני חופשי ישראלים
קטגוריה:שחייני מעורב אישי ישראלים
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחיינים במשחקים הפאראלימפיים ריו דה ז'ניירו (2016)
קטגוריה:שחייניות במשחקים הפאראלימפיים ריו דה ז'ניירו (2016)
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחיינים במשחקים הפאראלימפיים טוקיו (2020)
קטגוריה:ספורטאי איל"ן
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:בוגרות המכללה האקדמית בווינגייט
קטגוריה:בוגרי המכללה האקדמית בווינגייט
קטגוריה:קריית ים: ספורטאים
קטגוריה:ישראליות שנולדו ב-1998
קטגוריה:ישראלים שנולדו ב-1998
פומונה

**פומונה** (בלטינית: Pomona) הייתה אלת השפע והפירות בדת ובמיתולוגיה הרומית. שמה בא מהמילה הלטינית *pomum*, "פרי", במיוחד פרי בוסתן.

## במיתולוגיה
פומונה היא נימפת עץ. במיתוס שסיפר אובידיוס, היא בזה לאהבתם של אלי החורש סילבנוס ופיקוס, אך נישאה לוורטומנוס לאחר שהונה אותה, מחופש לאישה זקנה. היא וורטומנוס חלקו פסטיבל שנערך ב-13 באוגוסט. ה שלה נקרא "פלמן פומונאליס". חורשה המקודשת לפומונה - "פומונל" - נמצאת לא הרחק מאוסטיה, הנמל העתיק של רומא.

פומונה הייתה אלת עצי הפרי, הגנים והמטעים. היא אחראית לשפע ולפריון של עצי הפרי על ידי טיפול בעצים, גיזום והרכבה. שלא כמו אלות ואלים רומיים רבים אחרים, אין לה מקבילה יוונית, אם כי היא מזוהה בדרך כלל עם דמטר. היא משגיחת ומגינה על עצי פרי ודואגת לטיפוחם. היא לא הייתה קשורה למעשה לקציר הפירות עצמו, אלא לפריחה של עצי הפרי. בתיאורים אמנותיים היא מוצגת בדרך כלל עם מגש פירות או שפע של שפע.

## אזכורים של השם פומונה

* העיר פומונה במחוז לוס אנג'לס, קליפורניה נקראת על שם האלה. 
* בשנת 2003 התגלה תת-מין של דבורת דבש Apis mellifera, נקרא על שם פומונה משום שהתגלה באזור בו גדל "האב הקדמון" של זני תפוחי עץ מבויתים, המואבקים בדרך כלל על ידי דבורי דבש, בקנה מידה מסחרי.

## גלריה

Nicolas Fouché 001.jpg|ניקולא פושה, "פומונה", 1700 לערך
0 Vertumne et Pomone - Peter Paul Rubens (1617-1619).JPG|רובנס, "ורטומנוס ופומונה"
Bernard Lens II - Pomona - The Goddess of Orchards - B1970.3.993 - Yale Center for British Art.jpg|לנס, "פומונה, אלת הפרדסים"


## קישורים חיצוניים

## הערות שוליים

קטגוריה:אלות רומיות
TQUM

"**TQUM**" הוא סינגל שהוקלט על ידי הזמרות-יוצרות המקסיקניות דנה פאולה וסופיה רייס. הוא יצא לאור ב-25 במאי 2023, על ידי חברת התקליטים האחים וורנר לטינה, כסינגל שלא מתוך אלבום. ב-27 ביולי 2023 יצא רמיקס רשמי ל-"TQUM" ביחד עם הזמרת הגרמנייה קים פטרס.

## רקע וכתיבה
בריאיון שפורסם ברולינג סטון נודע מטעמה של סופיה רייס: . בנוסף לכך, סיפרה: .

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-15 מיליון השמעות.

## רמיקס
ב-27 ביולי 2023 יצא רמיקס רשמי ל-"TQUM" ביחד עם הזמרת הגרמנייה קים פטרס.

## וידאו קליפ
הווידאו קליפ הרשמי של "TQUM" הועלה לערוץ היוטיוב של סופיה רייס ב-26 במאי 2023 בשידור חי.

נכון לאוגוסט 2023 עומד מונה הצפיות של הקליפ על למעלה מ-4 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2023
קטגוריה:סינגלים מ-2023
קטגוריה:שירי דנה פאולה
קטגוריה:שירי סופיה רייס
קטגוריה:שירי קים פטרס
קטגוריה:שירים באנגלית
קטגוריה:שירים שנכתבו על ידי סופיה רייס
קטגוריה:שירים שנכתבו על ידי קים פטרס
קטגוריה:שירים על געגוע
קטגוריה:שירים על תעופה
קטגוריה:סינגלים בהוצאת וורנר מיוזיק לטינה
צ'ובה אקפום

**צ'ובה אמצ'י אקפום** (באנגלית: **Chuba Amechi Akpom**; נולד ב-9 באוקטובר 1995 בלונדון שבאנגליה) הוא כדורגלן אנגלי-ניגרי המשחק בעמדת החלוץ בקבוצת איפסוויץ' טאון מהצ'מפיונשיפ בהשאלה מאייאקס.

## קריירת מועדונים
אקפום גדל במחלקת הנוער של ארסנל ושיחק בקריירה המקצוענית שלו בקבוצות ארסנל, ברנטפורד, קובנטרי סיטי, נוטינגהאם פורסט, האל סיטי, ברייטון אנד הוב אלביון, סנט טרוידן, פאוק סלוניקי ומידלסברו. את עונת 2022/2023 במדי מידלסברו סיים כמלך השערים של הפוטבול ליג צ'מפיונשיפ, עם 28 שערי ליגה ב-40 הופעות.

ב-16 באוגוסט 2023 חתם על חוזה לחמש שנים באייאקס מליגת העל ההולנדית.

ב-2 בפברואר 2025 הושאל לליל עד לסוף העונה.

ב-11 באוגוסט 2025 הושאל לעונה אחת לאיפסוויץ' טאון.
## תארים
;פאוק סלוניקי
* אליפות יוון (1): 2018/2019
* הגביע היווני (1): 2018/2019

## קישורים חיצוניים

## הערות שוליים

קטגוריה:כדורגלנים אנגלים
קטגוריה:חלוצי כדורגל אנגלים
קטגוריה:כדורגלנים ניגרים
קטגוריה:חלוצי כדורגל ניגרים
קטגוריה:כדורגלני ארסנל
קטגוריה:כדורגלני ברנטפורד
קטגוריה:כדורגלני קובנטרי סיטי
קטגוריה:כדורגלני נוטינגהאם פורסט
קטגוריה:כדורגלני האל סיטי
קטגוריה:כדורגלני ברייטון אנד הוב אלביון
קטגוריה:כדורגלני סינט טראודן
קטגוריה:כדורגלני פאוק סלוניקי
קטגוריה:כדורגלני מידלסברו
קטגוריה:כדורגלני אייאקס
קטגוריה:כדורגלני ליל
קטגוריה:כדורגלני איפסוויץ' טאון
קטגוריה:אנגלים שנולדו ב-1995
קטגוריה:ניגרים שנולדו ב-1995